**E L Ő T E R J E S Z T É S**

Zalacsány Önkormányzat Képviselő-testületének 2020. november 2-án tartandó ülésére

**Tárgy: A szociális ellátásokról szóló önkormányzati rendelet és a gyermekvédelem helyi rendszeréről szóló önkormányzati rendelet módosítása**

Tisztelt Képviselő-testület!

A szociális étkezésre vonatkozó feladatellátási szerződés és az 1993. évi III. törvény alapján a szociális étkezésre működési engedéllyel rendelkező önkormányzat- jelen esetben Nemesbük- szabályozza rendeletében az ellátáshoz való jogosultság feltételeit. Valamennyi érintett önkormányzattal való egyeztetést követően egységes szabályozást alakítottunk ki, minden ellátott önkormányzat ezt a rendeleti szabályozást fogja alkalmazni. A szabályozás lényegi változást nem tartalmaz a korábbihoz képest.

A térítési díj vonatkozásában a hatályos jogi szabályozás az alábbi:

Ha az ellátott az étkeztetést, a jelzőrendszeres házi segítségnyújtást vagy a nappali ellátást a hónap nem mindegyik napján veszi igénybe, a napi személyi térítési díj – az Szt. 116. § (2) bekezdésében és 117/B. §-ában foglaltak kivételével – nem haladhatja meg az Szt. 116. § (3) bekezdése, illetve 117. § (1) bekezdése szerinti jövedelemhatár harmincad részét-a jövedelemhatár nem változik, ezeknek a szabályoknak megfelel a korábban elfogadott térítési díj. Ezt az önkormányzatok szabadon szabályozzák rendeleteikben, a szolgáltató felé adagonként 800 FT-ot fizetnek.

A gyermekétkeztetés esetében az elfogadott szolgáltatási szerződésben foglalt díjakat a gyermekvédelem helyi rendszeréről szóló önkormányzati rendelet melléklete tartalmazza, melyet ennek megfelelően módosítani szükséges.

A jogalkotásról szóló 2010. évi CXXX. tv. 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményéről a Képviselő-testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket.

**1. Az új rendelet megalkotásának valamennyi jelentősnek ítélt hatása, különösen:**

**1.1. társadalmi, gazdasági, költségvetési hatása:**

Társadalmi hatásként értékelhető: rászorulók ellátáshoz jutnak.

**1.2.** A módosításnak **gazdasági hatásával** nem számolhatunk.

**1.3.** A rendelet módosításának **költségvetési kihatása:** Több igénylő után magasabb összegű állami támogatás

**2.** **A módosításnak környezeti és egészségügyi következményei:**

nincs

**3. Az adminisztratív terheket befolyásoló hatása: nincs**

**4. A jogszabály megalkotásának szükségessége, a jogalkotás elmaradásának várható következményei:**

törvényességi észrevétel

**5. A jogszabály alkalmazásához szükséges személyi, szervezeti, tárgyi és pénzügyi feltételek:** A tárgyi, pénzügyi feltételek rendelkezésre állnak.

**Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.**

Mindezekre tekintettel javaslom, hogy a Képviselő-testület az előterjesztést tárgyalja meg, és a rendelet tervezetet fogadja el.

Zalacsány, 2020. 10.30.

 **Nagy Lászlóné**

 **polgármester**